Peste jumătate dintre bulgari susțin o apărare europeană comună
Mai mult de jumătate dintre bulgari sprijină ideea unei apărări comune la nivel european și sunt dispuși ca țara lor să contribuie financiar la acest efort, potrivit unui sondaj realizat de agenția Myara. Cercetarea, desfășurată telefonic între 14 și 18 martie 2025, pe un eșantion de 801 adulți bulgari, arată că 59,1% dintre respondenți susțin dezvoltarea unei industrii europene comune de apărare, în timp ce 35,7% se opun, iar 5,2% sunt indeciși. De asemenea, 53,8% aprobă alocarea de fonduri de către Bulgaria pentru această inițiativă, în timp ce 43,9% se declară împotrivă.